สวัสดีครับ ผมมีอาการปัสสาวะแล้วเจ็บปลายอวัยวะก่อนหน้ามีอาการ 1 อาทิตย์ แฟนผมมักจะจับอวัยวะตรงปลายเล่น โดยการจับนอกผ้า มักจะบีบแรงในจุดนั้น ถ้าความแรงเต็ม 10 ให้ประมาณ 5 - 6 เล่นอย่างนี้ทุกคืน จนเมื่อวานผมปัสสาวะแล้วเจ็บปลายอวัยวะแบบเบา ๆ พอตกตอนกลางคืนเจ็บมากอยากจะทราบว่าต้องทานยาชนิดใดเพื่อลดอาการเจ็บลงครับ- มีอาการแดงตรงปลายอวัยวะ- ไม่ได้มีเพศสัมพันธ์ก่อนมีอาการ- ไม่มีหนองหรือน้ำสีเหลืองข้น- ไม่มีกลิ่น- สามารถร่นหนังหุ้มปลายอวัยวะเพศลงได้ แต่จะเจ็บตอนร่นขึ้นรบกวนคุณด้วยนะครับ ขอบครับ
สวัสดีค่ะ อาการเจ็บที่ปลายอวัยวะเพศชาย มีการแดงร่วมด้วย ก็น่าจะเกิดจากการบาดเจ็บของเนื้อเยื่อ จากการที่มีประวัติการถูกจับอวัยวะเพศแรงๆ ได้ค่ะนอกจากนี้ อาจเกิดจากการติดเชื้อแบคทีเรีย แต่ก็จะมีอาการปวดและเจ็บตลอดเวลา ปลายอวัยวะเพศมีการบวมแดงทั้งนี้ หากไม่มีมูกหรือหนองไหลจากอวัยวะเพศ ไม่มีตุ่มหรือแผลที่อวัยวะเพศ ไม่มีอาการปัสสาวะบ่อย ปัสสาวะขุ่น หรือเป็นเลือด ก็ไม่น่าเกิดจากการติดเชื้อโรคติดต่อทางเพศสัมพันธ์ หรือติดเชื้อในทางเดินปัสสาวะค่ะดังนั้น ในเบื้องต้น ควรดูแลแบบการได้รับบาดเจ็บไปก่อน คืองดการจับอวัยวะเพศแบบรุนแรง ใส่กางเกงในที่ไม่รัดแน่นเกินไป งดการมีเพศสัมพันธ์และการช่วยตัวเอง นอกจากนี้ ก็ควรดื่มน้ำเปล่ามากๆ อาจทานยาแก้ปวด เช่น พาราเซตามอล ไอบูโพรเฟน เป็นต้นแต่หากอาการไม่ดีขึ้น อาการปวดเป็นมากขึ้น และอวัยวะเพศบวมแดงขึ้น ก็อาจเกิดจากการติดเชื้อแบคทีเรีย ซึ่งแนะนำควรไปพบแพทย์เพื่อรักษาค่ะ